ভয়াবহ ‘রক্তবৃষ্টি’! অদ্ভুতুড়ে ঘটনায় শোরগোল নেটদুনিয়ায়

কলকাতা: মুষলধারে রক্তের ধারা (Blood Rain)। তার জেরে সমুদ্র সৈকত ভেসে যাচ্ছে রক্ত লাল লেলিহান স্রোতে। এমনকী সমুদ্রের জলেও মিশছে লাল রক্তের ধারা। টকটকে লাল বর্ণের সমুদ্র পার দেখে চক্ষু চরকগাছ নেটিজেনদের। আচমকা ‘রক্তবৃষ্টি’র কারণ কী?

আরও পড়ুন: ১৬৯ বছরের মধ্যে সবচেয়ে কম চা উৎপাদন এবছর দার্জিলিংয়ে!

আশ্চর্যজনক এই ঘটনা ঘটেছে ইরানে। হরমুজ দ্বীপকে স্থানীয়রা ‘রেড বিচ’ বলে। লাল রঙের সমুদ্র সৈকতের কারণে বিশ্বের একাধিক জায়গা থেকে পর্যটকরা ছুটে আসেন। জানা গিয়েছে, হরমুজ দ্বীপের মাটিতে আয়রন অক্সাইডের পরিমাণ বেশি। সৈকতে মিশেছে লাল রঙের রঞ্জক পদার্থ। সমুদ্রের জল আছড়ে পড়ার পর, তা লাল রঙের হয়ে যায়। গত কয়েকদিনের একটানা বৃষ্টির পর সৈকতের লাল রং আরও গাঢ় দেখায়। তার জেরেই ধারণা রক্তবৃষ্টির কারণেই এই দশা! আসলে রক্তবৃষ্টি বলে কিছুই হয়নি।

উল্লেখ্য, রেড বিচের এই ছবি সাম্প্রতিক সময়ের নয়! ওই ট্যুর গাইড ফেব্রুয়ারি মাসের শুরুতে ছবিগুলো পোস্ট করেন। জানান, কোনও নির্দিষ্ট সময়ে নয়। সারাবছর বৃষ্টি হলেই রেড বিচের এই ভয়াবহ রূপ দেখতে পাওয়া যায়।